
ముంబై: అమెరికా డాలర్తో రూపాయి మారకం రేటు సై అంటే సై అంటోంది. ఫారెక్స్ మార్కెట్లో సోమవారం మరింత బలపడి రూ.65.36 దగ్గర ముగిసింది. డాలర్తో రూపాయి మారకం రేటు గత 16 నెలల్లో ఈ స్థాయిలో ముగియడం ఇదే మొదటిసారి. బ్యాంకులు, ఎగుమతిదారులు తమ దగ్గర ఉన్న డాలర్లను అమ్మకానికి పెట్టడం ఇందుకు ప్రధాన కారణంగా కనిపిస్తోంది. యూపి ఎన్నికల్లో బిజెపి విజయం, కొనసాగుతున్న విదేశీ పెట్టుబడులు, స్థూల అర్థిక సూచీలు సానుకూలంగా ఉండడం కూడా రూపాయికి కలిసి వస్తున్నాయి. అయితే డాలర్తో రూపాయి మారకం విలువ ఇలానే పెరిగితే ఎగుమతులకు చిల్లు పడే ప్రమాదం ఉందనే హెచ్చరికలు వినిపిస్తున్నాయి. లాభాల స్వీకరణ అమ్మకాలతో స్టాక్ మార్కెట్లో రెండు రోజుల లాభాలకు బ్రేక్ పడింది. అమ్మకాల ఒత్తిడితో సెన్సెక్స్ 130.25 పాయింట్లు నష్టపోయి 29518 దగ్గర, 33.20 పాయింట్ల నష్టంతో నిఫ్టీ 9,126 దగ్గర ముగిశాయి. ఐటి, టెక్నాలజీ, ఆయిల్ అండ్ గ్యాస్, బ్యాంకింగ్ షేర్లలో అమ్మకాలు ఇండెక్స్లను కుంగదీశాయి. డాలర్తో రూపాయి మారకం రేటు పెరగడం ఐటి షేర్లను దెబ్బతీశాయి.

mumbai: america daalartho roopaayi maarakam retu sai ante sai antondi. farrex marketlo somavaram marinta balapadi roo.65.36 daggara mugisindi. daalartho roopaayi maarakam retu gatha 16 nelallo ee sthaayilo mugiyadam ide modatisaari. byaankulu, egumatidaarulu tama daggara unna daalarlanu ammakaniki pettadam induku pradhaana kaaranamgaa kanipistondi. yoopi ennikallo bijepi vijayam, konasaagutunna videshee pettubadulu, sthoola ardhika suucheelu saanukuulamgaa undadam kuudaa roopaayiki kalisi vastunnaayi. ayithe daalartho roopaayi maarakam viluva ilaane perigithe egumatulaku chillu pade pramaadam undane heccharikalu vinipistunnaayi. labhala sweekarana ammakaalato stack marketlo rendu rojula labhalaku breake padindi. ammakala ottidito sensex 130.25 paayintlu nashtapoyi 29518 daggara, 33.20 paayintla nashtamtho nifty 9,126 daggara mugisai. aiti, technology, aayil and gyas, banking sherlalo ammakaalu indexlanu kungadeesaayi. daalartho roopaayi maarakam retu peragadam aiti sherlanu debbatisaayi.